open-index/open-wikipedia-markdown huggingface dataset:
Schlass vu Barvaux-en-Condroz

D**'Schlass vu [[Barvaux-en-Condroz]]** ass en Zillebau op 2 Stäck mat engem mansardéierten Daach. D'Rumme vun den Dieren, de Paarten an de Fënstere sinn aus bloe Steng.

D'Haaptentrée vum Schlass ass no Süden orientéiert an huet eng grouss Trap déi op eng Entrée mat dräi groussen Diere geet.

An der Hal ass eng monumental Trap déi mat Stucke vun de Bridder Moretti dekoréiert ass.

Beim Schlass läit e grousse Weier, an iwwer eng Bréck déi iwwer de Schlassgruef féiert kënnt een duerch ee grousse véiereckegen Tuerm fir d'éischt an den Haff vun de Ställ an den Dependancen, fir honnert Meter duerno an de Schlasshaff ze kommen.

D'Schlass gehéiert zanter 1680 der Famill vun Aspremont Lynden.

Dat éischt Schlass op der Plaz gouf um Enn vum 17. Joerhonnert ofgerappt, well et et baufälleg gi war. Aus där Zäit si just d'Ställ, Dependancen an den Tuerm mat der Paart an deem Mechanik fir d'Schlassbréck ze hiewen agebaut war.

Géint 1735 gouf mat dem Bau vum neie Schlass ugefaangen, an et gouf am Stil vum 18. Joerhonnert mat engem Mansardsdaach gebaut. Bis 1940 hat sech dunn näischt méi um Schlass verännert. Duerch e Feier dat duerch eng Onopmierksamkeet ausgebrach war, ass d'Schlass bis op d'Gemaier afgebrannt. Just d'Entréeshal an där d'Feier duerch d'Explosioun vun engem Expansiounsgefäss geläscht gouf war intact bliwwen.

Duerno gouf d'Schlass erëm opgeriicht an där Fassong wéi et sech haut presentéiert.

#### Ernimmenswäert

Zanter 2005 gëtt all Joer Enn August en Traditiounskutschenturnéier organiséiert.
François-Étienne Musin

De **François Musin** (François-Étienne), gebuer de 4. Oktober 1820 zu Oostende, a gestuerwen de 24. Oktober 1888 zu Saint-Josse-Ten-Noode, war e belsche Moler.

Hien huet zu der belscher klassescher Schoul gehéiert, an ass bekannt duerch seng Marinebiller. Si stelle Schëffer duer, déi meeschtens am Stuerm mat héije Wellen ze kämpfen hunn. De François Musin war e Schüler vum François Bossuet. Hien huet u villen Expositiounen, zu Wien, Amsterdam, London, Liverpool an Dublin deelgeholl, och an Amerika. Hie war zu senge Liefzäite scho bekannt an huet héich Auszeechnunge kritt.

Vun him sinn d'Dekoren an de Casinoe vu Blankenberge an Oostende.

Säi Fils Auguste, 1852-1923, war och Moler an huet, wéi säi Papp, vill Marinebiller hannerlooss, ass awer net sou bekannt gi wéi säi Papp.

## Kollektiounen
* Biller vun him gëtt et ënner anerem a Kollektiounen zu Oostende, Bréissel, Antwerpen, Nice, Montreal a London.

## Literatur
* Verhaeghe, Julien: *De Oostendse kunstschilders François Musin (1820-1888) en Auguste Musin (1852-1923)*, Oostende, Oostendse Historische Publicaties, 1999.

## Um Spaweck
Düsseldorf

**Düsseldorf** ass d'Landeshaaptstad vun Nordrhein-Westfalen. Et ass ausserdeem déi drëttgréisst Stad vun deem Bundesland. 
## Geographie
Düsseldorf läit an Nordrhein-Westfalen, gréisstendeels laanscht der rietser Säit vum Rhäin.
### Lag
### Bezierker a Staddeeler
Düsseldorf huet am Ganzen 10 Stadbezierker, déi alleguer keen Numm hunn, mä einfach Nummere vun 1 bis 10 an 49 Staddeeler.
### Nopeschstied
Düsseldorf grenzt am Norden u Ratingen an un Duisburg, am Osten un d'Stied Mettmann, Erkrath an Hilden, am Süden u Langenfeld a Monheim um Rhäin an am Westen un Dormagen, Neuss a Meerbusch.
## Geschicht
Ëm 700 huet de Mënch Suitbertus am spéidere Kaiserswerth e Klouschter gegrënnt.

## Bevëlkerung
## Politik
## Kultur a Kuckeswäertes
### Muséeën
### Bauwierker
#### Plazen a Stroossen
Um Medienhafe goufe virun 30 Joer nach d'Frachtschëffer a d'Containerschëffer ausgelueden. Haut ass de Medienhafen e neien a moderne Quartier dee sech duerch modern Architektur an elegant Restauranten a Caféen auszeechent.
D'Kaiserswerth ass ee vun deenen eelste Quartiere vun Düsseldorf. Kuckeswäert ass dee bal vollstänneg erhalene Kär an d'Ruin vun der Kaiserpfalz um Rhäin.

#### Kierchen
### Reegelméisseg Evenementer
* Februar: *Akademie-Rundgang in der Kunstakademie*.
* Februar / Mäerz: *Karneval* an "Altweiber-Donnerstag"
* Abrëll: Museumsnacht
* Mee / Juni: *Japantag*, "Jazz-Rallye", "Literarische Meile auf der Königsallee", "Ratschlägerturnier in der Altstadt" an "Mittsommernacht"
* Juli: "Kirmes am Rhein" a "Pink-Monday"
* Juli-August: *Frankenheim Kino Open-Air*.
* Enn September: *Altstadtherbst* an "Tag des offenen Denkmals"
* Dezember: *Internationale Skilangwettkampf*.
#### Foiren
D'Foiren zu Düsseldorf gehéieren zu deenen dräi ëmsazstäerkste Foiresplazen a ganz Däitschland. Hei ginn iwwer 40 international Foiren ofgehalen, dovu gëllen der eleng 21 als weltwäit déi gréisst aus hirer Branche.
Bekannt Foirë sinn: d'"Boot Düsseldorf", "CPD- Internationale Frühjahrsmodemesse", "Beauty International", "Pro Wein" an "Interpak".

### Akafen
An der Königsallee, och nach kuerz d*'Kö* genannt, fënnt een all Luxuslabele vun dëser Welt. D'Kö ass ongeféier e Kilometer laang. An der *Schadowstraße* kann een och zu méi moderater Präisser wéi op der Kö akafen. Hei fënnt e vun exzentrescher bis klassesch Moud bal alles.

## Ekonomie an Infrastruktur

## Kuckt och
* Lëscht vun de kreesfräie Stied an Däitschland

## Um Spaweck
* Offiziell Säit vun der Stad
Vendeuvre

**Vendeuvre** ass e Begrëff, deen e puer Bedeitungen huet:
* Vendeuvre (Calvados) am Departement Calvados
* Vendeuvre-sur-Barse am Departement Aube
* Vendeuvre-du-Poitou am Departement Vienne

* Vendeuvre: Eng franséisch Trakteremark
Ninglinspo

Den **Ninglinspo** ass eng kleng Baach an der Belsch an der Provënz Léck um Territoire vun de Gemengen Aywaille an Theux.

Déi kleng Baach déi knapps eng Längt vu 7&nbsp;km huet, ass eng vun de remarkabelste Baachen an der Belsch. D'Baach déi de Character vun enger Biergbaach huet entspréngt op enger Héicht vu 510 Meter praktesch um Waasserscheed tëscht dem Baseng vun der Ourthe an der Amblève, fir südlech vun Aywaille op enger Héicht vun 140 Meter bei der klenger Uertschaft *Sedoz* an d'Amblève ze lafen.

Se huet hir Quell am *Bois de la Porallée* um Flouer vu *[[Bronromme]]* net wäit ewech vum Haff mat dem selwechten Numm. Se leeft vun do aus no Nordwesten bis se op der Héicht vun der klenger Uertschaft Vert Buisson no ronn 2400 Meter no Westen dréint fir um *Hé Jaminet* no dem Zesummefloss mat dem *Ruisseau des Blanches Pierres* an hire géien Deel ze kommen.

Vun do aus geet et dann duerch schmuel Griechte ganz schëtzeg biergaf. Se verléiert op 3.300 Meter, 260 Meter un Héicht wat engem Gefäll vun 8 Meter op honnert Meter Streck entsprécht. Well se awer op deem Deel och méi flaach Partien huet, gläicht se dat duerch Cascaden aus. Et sinn dat op 2500 Meter bis zum Zesummefloss mat dem *Ruisseau de la Chaudière* siwe Stéck, an zwar de *Bain de la Loutre*, *Bain des Naïades*, *Bouillon de la Chaudière*, *Bain d'Hermès*, *Bain du Cerf*, *Bain de Diane*, *Bain de Vénus*.

En Trëppelpaad deen dolaanscht geet, féiert de Spazéiergänger laanscht géi Hänk, iwwer d'Baach an duerch d'Baach duerch eng Landschaft déi mat groussen a klenge Fielsbléck duerchsat ass.
## Um Spaweck
Hürlimann

**Hürlimann** ass eng Trakterfabréck aus dem schwäizeresche Wil, déi zanter 1977 zu der Società Anonima Motori Endotermici gehéiert.

De Grënner Hans Hürlimann huet am August 1929 säin éischten Trakter, den *1 K 8* virgestallt, dee mat engem franséische *Bernard R 3* Motor an enger Boîte vun der Zürcher Firma Maag ausstafféiert war.

Hürlimann Traktere sinn zu Lëtzebuerg ganz seelen ze fannen, obwuel et do eng offiziell Distributioun gouf. Den héije Präis huet vill Baueren dovun ofgehalen, een ze kafen.

## Um Spaweck
Postcode

De **Postcode** ass en Ensembel vun Zifferen an/oder Buschtawen, dee vun de Postgesellschafte gebraucht gëtt fir d'Verdeelen an d'Sënnere vum Courrier méi séier a méi einfach kënnen ze maachen.

Postcodë kënne vun automatesche Sënnermaschinne gelies ginn an d'Verdeele vum Courrier op déi respektiv Verdeelerplaze ka sou ouni manuell Interventioun gemaach ginn.

D'Postcodë vun de verschiddene Länner sinn am Prinzip no geographeschen Zonen agedeelt. Verschidde Spezialcodë si fir Postkëschten oder wéi z.&nbsp;B. a Frankräich fir Institutiounen oder Entreprisë reservéiert. Dat ass do de System CEDEX (**''C**ourrier d**'e**ntreprise à **d**istribution **ex**ceptionnelle'').

Zu Singapur huet all gréissert Gebai säin eegene Postcode.

Irland ass dat eenzegt Land an der EU, dat laang kee landeswäite Postcodesystem hat. Just an de Stied Dublin a Cork gouf en een- oder zweestellege Code benotzt, ier 2015 den Eircode agefouert gouf.

### Zu Lëtzebuerg
Zu Lëtzebuerg gouf de Postcode am Juli 1980 agefouert a besteet aus 4 Zifferen. Mat him gi ganz prezis d'Stroossen an den Uertschaften definéiert. Méi kleng Dierfer hunn awer just ee Code fir déi ganz Uertschaft. Bei méi grousse Stroossen ass et awer heiansdo sou, datt déi riets an déi lénks Säit ënnerscheet ginn, oder eng méi laang Strooss vun enger bestëmmter Hausnummer un en anere Code kritt. Och méi grouss Entreprisen, Administratiounen a Postkëschtadressen hunn hiren eegene Postcode.

Grond fir d'Aféierung war, datt esou eng automatiséiert Virzortéierung méiglech gouf. Et huet e Strapp gedauert, ier et zur Gewunnecht gouf, de Code mat an d'Adresse op e Bréif ze schreiwen: Sechs Joer no senger Aféierung goufen nach ëmmer 25 % vun alle Postsendungen - déi allermeescht dovu Privatkorrespondenz - ouni Postcode verschéckt.

#### Beispiller

## Um Spaweck

* Sämtlech Postcodë vu Lëtzebuerg
Lars Widenfalk

De **Lars Widenfalk**, gebuer den 31. Juli 1954 zu Sveg an der schweedescher Provënz Jämtlands län, ass e schweedesche Sculpteur.

Hien huet Archelogie a Konschtgeschicht op der Univesitéit zu Uppsala studéiert. Duerno war hien op der 
*Statens Kunstakademi* zu Oslo.

Säin Haaptwierk *Blackbird*, un deem hien zwee Joer geschafft huet, ass eng stenge Gei aus Diabas.

Am Summer 2007 huet hie beim *Muse Symposium* fir Sculpteuren zu Käerch matgemaach, zesumme mat dem Lëtzebuerger Tom Flick (Organisateur vum Projet), dem Hollänner Lukas Arons an dem Norweger Peder Istad.

## Um Spaweck
* D'Websäit vum Lars Widenfalk
* ''Face II Face'' - Lars Holm en Lars Widenfalk - Konschtausstellung am Linneanum, Botanesche Gaart, Uppsala 2009 
* ''Morpheus, drømmenes gud'' - «Sti for øyet» eng Galerie am Bësch
* ''Blackbird the Black Stone Violin '' - D'Violonistin Guo Jia Yin spillt op der stengener Gei "Blackbird".
Bitznol

Eng **Bitznol** ass eng Nol, deemno en dënne Stëft aus Metall, deen op enger Säit spatz ass an op där anerer méi breet ass mat engem Lach dran.

Duerch dat Lach gëtt de Fuedem gezunn, mat deem een zwee Stécker Stoft uneneebitze kann.

## Kuckt och
* Spéngel
* Stréckeisen
* Versécherungsspéngel
* Heekelcrochet

## Um Spaweck
Peder Istad

De **Peder Istad**, gebuer den 3. Mäerz 1968 zu Molde an der norwegescher Provënz Møre og Romsdal, ass en norwegesche Sculpteur.

Mat sengem Grupp *Minus* kreéiert hien imposant Installatiounen aus Äis. Sou hat hien Ufanks 2007 zu Molde, fir de 70 Gebuertsdag vum norwegesche Kinnek Harald V., eng Installatioun a Form vun enger Äis-Rous erschaf. Dëst Wierk gouf aus 2000 Aïsbléck vu jee 45 Kilogramm forméiert, war 15 Meter laang a 4,5 Meter héich.

Am Summer 2007 huet hie beim *Muse Symposium* fir Sculpteuren zu Käerch matgemaach, zesumme mat dem Lëtzebuerger Tom Flick (Organisateur vum Projet), dem Hollänner Lukas Arons an dem Schwed Lars Widenfalk.

## Wierker
* *The white muse* (2007), Skulptur aus wäissem Granit, bei der Gemeng zu Käerch, Lëtzebuerg
* *Stengeforter Héichuewen*, zesumme mam Lukas Arons, zu Stengefort, Lëtzebuerg

## Um Spaweck
* De Peder Istad op der Websäit vum Grupp ''Minus''
Lukas Arons

De **Lukas Arons**, gebuer den 10. Abrëll 1968 zu Renkum an der hollännescher Provënz Gelderland, ass en hollännesche Sculpteur.

Vun 1989 bis 1992 huet hien zu Rotterdam op der *Willem de Kooning Academy* Skulptur studéiert. E weidere Studium huet hien op der *Academie van Kunst en Vormgeving* zu Den Bosch an der Monumental-Skulptur gemaach a krut do 1994 den Ofschlossdiplom.

Am Summer 2007 huet hie beim *Muse Symposium* fir Sculpteuren zu Käerch matgemaach, zesumme mat dem Lëtzebuerger Tom Flick (Organisateur vum Projet), dem Norweger Peder Istad an dem Schwed Lars Widenfalk.

## Wierker
* *Muse Noire 2007* virun der Banque centrale du Luxembourg an der Stad Lëtzebuerg, Lëtzebuerg (2007)
* *Stengeforter Héichuewen*, zesumme mam Peder Istad, zu Stengefort, Lëtzebuerg
* Thomas Thorild-Monument zu Hällevadsholm an der Provënz Västra Götalands län, Schweden (2009)

## Um Spaweck
* Websäit vum Lukas Arons
Cercle artistique de Luxembourg

De **Cercle artistique de Luxembourg** (kuerz **CAL**) ass eng lëtzebuergesch A.s.b.l., där hiert Zil et ass, d'Konscht (*arts plastiques*) an hir Entwécklung zu Lëtzebuerg bekannt ze maachen a virunzedreiwen. De CAL gouf 1893 am Grand Café an der Stad Lëtzebuerg gegrënnt.

## Salon
 
De CAL organisiéiert am Prinzip all Joer eng Ausstellung vu Konschtwierker, de *Salon vum C.A.L.*. Fir um Salon auszestelle muss de Kënschtler, deen déi lëtzebuergesch Nationalitéit huet oder dee säi Wunnsëtz zu Lëtzebuerg huet, seng Wierker engem Jury virstellen. Dëse Jury mécht dann d'Selektioun vun de Konschtwierker, déi um Salon ausgestallt ginn.

Verschidde Präisser ginn do ausgedeelt:
* de Prix Grand-Duc Adolphe (zanter 1902)
* de Prix Pierre-Werner (zanter 1992)
* de Prix Révélation (zanter 2009)
* de Prix d'encouragement aux jeunes artistes (zanter 1983)

De Prix de Raville gouf vun 1987 bis 2007 verginn.

Ausserdeem gëtt et Gruppenausstellunge vu verschiddene Memberen, dacks an Zesummenaarbecht mat Galerien oder Sponsoren.

## Grënnungsmemberen

* Pierre Blanc 
* Reginald Bottomley 
* Pol Clemen 
* Michel Engels 
* Michel Heiter 
* Franz Heldenstein 
* Jean-Pierre Huberty 
* Jean-Pierre Knepper 
* Jean-Pierre Koenig 
* Eugène Kurth
* Nicolas Liez 
* Pierre Linster 
* Charles Mullendorff
* Michel Schmit 
* Alphonse Thyes 
* André Thyes 
* Georges Traus 
* Batty Weber
* Jean-Baptiste Wercollier 
* Auguste van Werveke 
* Nicolas Weyler

## Presidenten

* Franz Heldenstein (1893-1899)
* Michel Engels (1899-1901)
* Antoine Hirsch (1901-1904)
* André Thyes (1904-19??)
* Ferdinand d'Huart (1910-1919)
* Pierre Blanc (1920-1927)
* Alphonse Nickels (1928-1936)
* Paul Wigreux (1937-1939)
* Michel Stoffel (1939-1949)
* Alphonse Weicker (1950-1958)
* Victor Engels (1959-1961)
* Jemp Michels (1962-1968)
* Robert Lentz (1969-1970)
* Camille Frieden (1972-1982)
* Albert Dondelinger (1983-1993)
* Jean Hamilius
* Jean Petit (2009–2016)
* Marc Hostert (zanter 2016)

## Verstuerwe Kënschtler

* Mylène Bergamy
* Wilhelm Bouter
* Monique Elvinger
* Gust Graas
* Georges Hausemer
* Liliane Heidelberger
* Jean-Pierre Junius
* Lou Kreintz
* Rob Kremer
* Marcel Leclerc
* Robert Mancini
* Dragan Milosavljevic
* Andrea Neumann
* François Schortgen
* Dieter Wagner
* Jos Welter
* Germaine Wilmes

## Literatur
* div., 2013. Les lauréats du Prix Grand-Duc Adolphe de 1946 à nos jours – Hommage et Incitations. Luxembourg: Éditions Saint Paul, CAL, mécénArt, ISBN 978-2-87963-919-2
* Welter, Jos. [réd.], 1993. Cent ans d'art luxembourgeois: 1893-1993: rétrospective. Luxembourg: Cercle artistique, 1993, Crauthem, Lux-Print. 2 vol. (276, 317 p.) [exposition Hall Victor-Hugo Luxembourg-Limpertsberg, du 10 au 28 novembre 1993]

## Um Spaweck
* Internetsäit vum CAL
Schwaarzschwanzpräriehond

De **Schwaarzschwanzpräriehond** (*Cynomys ludovicianus*) gehéiert zu der Uerdnung vun de Knabberdéieren an der Gattung Präriehënn (*Cynomys*).

## Um Spaweck
Mara

De **Mara** oder *Patagoneschen Hues* ass ee Knabberdéier aus der Famill vun de Mierschwéngercher, obschonn e staark engem Hues gläicht.

No dem Capybara an dem Biber ass de Mara dat drëttgréisste Knabberdéier dat nach op der Welt lieft.

## Um Spaweck
Australesch Waasserrat

**Rakali** ass en Numm deen aus der Aboriginisprooch kënnt a vun der australescher Regierung proposéiert ass fir déi **Australesch Waasserrat** (Hydromys chrysogaster) ze nennen.

## Um Spaweck
Gielhalsmaus

D**'Gielhalsmaus** (*Apodemus flavicollis*), och **Giel Bëschmaus** oder **Halsbandmaus** genannt, ass eng Aart aus der Ënnerfamill vun den Alweltmais, déi 1834 vum Hans Böchmann Melchior fir d'éischt beschriwwe gouf.

## Um Spaweck
Pakarana

**Pakarana** (*Dinomys branickii*) ass eng grouss Knabberdéierenaart, an déi eenzeg an der Famill vun den Dinomyidae. Vum Gewicht hier ass et dat drëttschwéierst Knabberdéier op der Welt, et ka bis 15 Kilo schwéier ginn.

Den Numm bedeit an der Sprooch vun den Tupi-Indianer *Falsch Paka* a spillt op d'Ähnlechkeete mat de Pakaen (*Cuniculus*) un.

## Verbreedung
Pakaranas liewen an de Bëscher am nërdleche Südamerika, op den Ausleefer vun den Anden. Hiert Verbreedungsgebitt geet vu Kolumbien a Venezuela bis Peru a Bolivien.

## Um Spaweck
Houssonloge

**Houssonloge** ass eng kleng Uertschaft an der Gemeng Aywaille an der belscher Provënz Léck. Bis zur belscher Gemengereform vun 1977 huet d'Uertschaft zur fréierer Gemeng Harzé gehéiert.

D'Uertschaft läit tëscht dräi Koppe mat Bëscher verstoppt, op der Gafelung vun der Nationale 30 an der Nationale 30b, op enger Héicht vun 340 Meter.
Félix Corrent

De **Félix Corrent**, gebuer den 11. Juni 1895 zu Ëtteng a gestuerwen den 28. Juni 1968 zu Esch-Uelzecht, war en Zeechner a Moler.

1926 krut hien de Prix Grand-Duc Adolphe.

Hie war de Besëtzer vun der "COBRA"-Fabrick zu Rëmeleng, déi Schongwichs a Produkter fir den Ënnerhalt vu Buedembeläg produzéiert huet.

## Ausstellungen
* 2007: Kollektivausstellung mat Wierker vun de Rëmelenger Konschtschafende Félix Corrent, Albert Hames (1910-1989), Émile Kirscht (1913-1994) a Foni Tissen (1909-1975) am Kader vum Centenaire vun der Gemeng Rëmeleng.

## Um Spaweck
* D'Fabrick "COBRA" op der Websäit vun ''industrie.lu''
Laotesch Fielsrat

Déi **Laotesch Fielsrat** (Kha-nyou) mat dem wëssenschaftlechen Numm *Laonastes aenigmamus*, wat souvill wéi *rätselhaft Maus aus dem Laos* heescht, ass e klengt Knabberdéier dat 1996 am Laos an der Provënz Khammouan entdeckt gouf.
Eugène Kurth

Den **Eugène Kurth**, gebuer de 25. Mäerz 1868 zu Dondel, gestuerwen an der Stad Lëtzebuerg, den 9. Juni 1960, war e lëtzebuergeschen Zeechner a Konschterzéier.

1898 gouf hie Professer an der Handwierkerschoul. Hie war Grënnungsmember vum Cercle artistique de Luxembourg. 1925 krut hien de Prix Grand-Duc Adolphe.

## Um Spaweck

## Kuckt och
* Lëscht vu lëtzebuergesche Konschtschafenden
Canton de Blangy-le-Château

De **Canton de Blangy-le-Château** ass eng fréier franséisch administrativ Andeelung am Arrondissement Lisieux, am Calvados an der Regioun Normandie. Bei der Kantonalreform vun 2014 gouf de Kanton ofgeschaaft.

## Gemengen am Kanton
Südamerikanesch Feldmaus

D**'Südamerikanesch Feldmaus** oder **Südamerikanesch Grasmaus** (*Akodon*) ass eng Gattung mat villen Aarte vun den Neiweltmais. Se sinn a ganz Südamerika ze fannen, an et sinn déi Mamendéieren déi do déi gréisst Populatioun hunn.
Canton de Pont-l'Évêque

De **Canton de Pont l'Évêque** ass eng franséisch administrativ Andeelung am Arrondissement Lisieux, am Calvados an der Regioun Normandie.

## Gemengen am Kanton
Jean-Pierre Koenig

De **Jean-Pierre** oder **Johann-Peter Koenig**, gebuer den 19. Oktober 1870 zu Kietscht, a gestuerwen de 14. Dezember 1919 an der Stad Lëtzebuerg, war e lëtzebuergeschen Architekt an Ingenieur.

Vun him sinn d'Pläng vun ë.&nbsp;a. dem Gebai vun der Spuerkeess op der Metzer Plaz a vum Pôle Nord op der Bréisseler Plaz an der Stad Lëtzebuerg, vun der Léiwenger an der Schrondweiler Kierch, a vum fréiere Schrëftstellerheem vun de Jesuitten (der aktueller Handwierkerschoul) um Lampertsbierg.

Hie war ee vun de Grënnungsmembere vum Cercle artistique de Luxembourg.

1917 krut hien de Prix Grand-Duc Adolphe.


Fichier:Spuerkeess headquarters 2012-04.JPG|D'Verwaltungsgebai vun der Spuerkeess
Fichier:Kirche Livange 02.jpg|D'Kierch vu Léiweng
Fichier:Schrondweiler church.jpg|D'Kierch vu Schrondweiler
Fichier:LTAM 2008.jpg|D'fréiert Schrëftstellerheem Belle-vue, haut LAM


## No him genannt
Als Undenken un de Jean-Pierre Koenig gouf de 15. Abrëll 1954 eng Strooss um Lampertsbierg no him genannt: d**[[Rue Jean-Pierre-Koenig|rue Jean-Pierre Koenig]]**'.*

== Literatur ==
* [[Pierre Gilbert (Architekt)|Gilbert, P.]], 1986. *La capitale et ses architectes: illustration critique de l'architecture dans la métamorphose d'une ville en un siècle.* Institut grand-ducal, section des arts et des lettres, 222 S. Imprimerie Saint-Paul. [[Lëtzebuerger Nationalbibliothéik|BNL]] LB 1061, S. 161
* [[Robert Philippart|Philippart, R.]], 2007. *Luxembourg. Historicisme et identité visuelle d'une capitale.* 207 S. éditions saint-paul. ISBN 978-2-87963-694-8, S. 108
* [[Antoinette Lorang|Lorang, Antoinette]], 1988, *Plateau Bourbon und Avenue de la Liberté: Späthistoristische Architektur in Luxemburg.'' Vol. CIII, PSH, S. 301-302

## Kuckt och
* Lëscht vu lëtzebuergesche Konschtschafenden
## Um Spaweck
Nicolas Birnbaum

Den **Nicolas Birnbaum**, gebuer den 19. Juni 1880 zu Menster a gestuerwen den 23. Abrëll 1954 an der Stad Lëtzebuerg, war e lëtzebuergesche Konschtschräiner an Innenarchitekt.

1914 krut hien, zesumme mam Pierre Kipgen, de Prix Grand-Duc Adolphe.


Fichier:N. Birnbaum, Zeichen-atelier für Innen-Architektur (1912).jpg|"Zeichen-atelier für Innen-Architektur" (1912)
Fichier:N. Birnbaum, Luxemburger Innenarchitektbüro (1920).jpg|"Luxemburger Innenarchitektbüro und Kunstgewerbliche Atelier" (1920)


## Kuckt och
* Lëscht vu lëtzebuergesche Konschtschafenden
Pierre Kipgen

De **Pierre Kipgen**, gebuer den 8. September 1868 am Rollengergronn, a gestuerwen den 28. Juni 1934 an der Stad Lëtzebuerg, war e lëtzebuergesche Kënschtler a Konschterzéier.

De Pierre Kipgen huet als Chef d'Atelier an der École d'Artisans an der Stad Lëtzebuerg geschafft.
## Auszeechnungen an Éierungen
* 1914 krut hien, zesumme mam Nicolas Birnbaum, de Prix Grand-Duc Adolphe. 
* 

## Um Spaweck

## Kuckt och
* Lëscht vu lëtzebuergesche Konschtschafenden
Étienne Galowich

Den **Étienne** (och **István** oder **Stephan**) **Galowich**, gebuer de 6. Mee 1872 zu Újvidék a Serbien, a gestuerwen de 16. Mäerz 1925 an der Stad Lëtzebuerg, war e Konschtschmadd.

Am Ufank hat hien déi ungaresch Nationalitéit, gouf awer 1905 duerch Naturalisatioun Lëtzebuerger.

Den Étienne Galowich huet als *Chef d'Atelier* an der ''École d'Artisans'' an der Stad Lëtzebuerg geschafft.

1913 krut hien, zesumme mat der Angélina Drumaux, de Prix Grand-Duc Adolphe.

## Um Spaweck
Paul Wigreux

De **Paul Wigreux**, gebuer den 29. Abrëll 1880 an der Stad Lëtzebuerg, an och do gestuerwen den 23. Mee 1960, war e lëtzebuergeschen Architekt a Moler.

No senger Schoul am Kolléisch, ass en op Urode vu sengem Zeecheprofesser, dem Michel Engels, op München an duerno op Stuttgart weider léiere gaangen. Säin Diplom fir Ingenieur-Architekt krut hien 1909 zu Darmstadt. 
Ier hie sech selbstänneg gemaach huet, huet hien e Stage am Architektebüro vum Jean-Pierre Koenig gemaach. 1913 ass en Architekt vun der Stad Esch genannt ginn an ass do bliwwe bis 1921. Dono gouf en den Nofollger vum Sosthène Weis als Staatsarchitekt.

Hie war vun 1937-1939 President vum Cercle artistique de Luxembourg a krut 1910 de Prix Grand-Duc Adolphe.

## Architektonescht Wierk
* d'Akerbauschoul zu Ettelbréck (1932)
* d'Primärschoul Dellhéicht zu Esch-Uelzecht (1916)
* de Staatsmusée um Fëschmaart
* d'Vergréisserung vum Seminaire um Lampertsbierg
* d'Ännerungen un der Abtei zu Iechternach, fir doran de "Lycée classique" mat sengem Internat dran z'installéieren
* den Ëmbau vun de Kasäre vum Vauban vu 1685, fir an deenen den "Hospice du Rham" anzeriichten
* Restauratioun vun der Kierch Käerch
* Restauratioun vun der Kierch Jonglënster
* Restauratioun vun der Kierch Eppelduerf
* Conservatiounsaarbechten un de Buergen zu Veianen, Buerschent, Esch-Sauer an zu Branebuerg

## Gielercher
* 
* 
* 
* Officier de l'lnstruction
* Commandeur de l'Ordre de St. Grégoire le Grand
* 
* 

Um Houwald gouf eng Strooss no him genannt.

## Literatur
* Gilbert, P., 1986. *La capitale et ses architectes: illustration critique de l'architecture dans la métamorphose d'une ville en un siècle.* Institut grand-ducal, section des arts et des lettres, 222 S. Imprimerie Saint-Paul. BNL LB 1061, S. 171

## Um Spaweck

## Kuckt och
* Lëscht vu lëtzebuergesche Konschtschafenden
Joseph-Germain Strock

De **Joseph-Germain Strock**, gebuer den 20. November 1865 zu Beefort, a gestuerwen den 31. Dezember 1923 an der Stad Lëtzebuerg, war e lëtzebuergesche Moler a Konschterzéier.

Zu sengem Wierk zielen Zeechnunge vun historesche Militäruniformen, Portraiten a Landschaften.

## Säi Liewen
De Joseph-Germain Strock huet am Stater Kolléisch geléiert an ass duerno op Antwerpen op d'Académie royale des beaux-arts an op d'Académie Julian zu Paräis gaangen.

Hien huet 1903 seng *Maîtrise de dessin* gemaacht a war provisoresch *Chargé de cours* an der Industrieschoul bis en do 1905 eng Nominatioun als Zeecheprofesser krut.

De Joseph-Germain Strock war vun 1910 bis 1916 Sekretär vum Cercle artistique.

Vun 1912 bis 1917 war hie *Chargé de cours* am Stater Meedercherslycée.

## Ausstellungen

## Biller


Fichier:Joseph-Germain Strock - Portrait de Françoise Doliwa.jpg|Portrait de Françoise Doliwa
Fichier:Joseph-Germain Strock - Portrait de Remy Van Dyck.jpg|Portrait de Remy Van Dyck
Fichier:Joseph-Germain Strock - Portrait femme âgée.jpg|Portrait femme âgée
Fichier:Joseph-Germain Strock - Portrait de Chaterine Donven, épouse de Joseph Knaff.jpg|Portrait de Chaterine Donven
Fichier:Joseph-Germain Strock - Portrait de Joseph Knaff.jpg|Portrait de Joseph Knaff
Nicolas Gonner, painting by Joseph-Germain Strock (ca.1905).jpg|Portrait de Nicolas Gonner


## Literatur
* Regard sur deux siècles de création et d'éducation artistiques au Luxembourg, réalisé par l'Association des professeurs d'éducation artistique de l'enseignement secondaire et supérieur, S. 96, Imprimerie Saint-Paul, 1987, ISBN 2-87963-000-2

## Auszeechnungen
* Prix Grand-Duc Adolphe (1908)
* Chevalier de l'Ordre de la couronne de chêne

## Kuckt och
* Lëscht vu lëtzebuergesche Konschtschafenden

## Um Spaweck
Frantz Heldenstein

De **Frantz** oder **François Heldenstein**, gebuer de 15. Mee 1892 zu Colmer-Bierg, a gestuerwen de 27. Mäerz 1975 zu Lëtzebuerg, war e lëtzebuergesche Sculpteur a Bannenarchitekt.

Bei den VIII. Olympesche Summerspiller 1924 zu Paräis krut hie bei de Konschtkompetitioune fir seng Skulptur, *Vers l'Olympiade*, eng Sëlwermedail. D'Skulptur ass haut am Hall vun der Coque ausgestallt.

1920 krut hien de Prix Grand-Duc Adolphe.

Hie war de Brudder vum Willy Heldenstein. Seng Eltere waren den Henri Alphonse Victor Heldenstein (*23.12.1856) an d'Helene Settegast, déi sech de 15. Juli 1889 an der Stad bestuet haten. Säi Grousspapp war den Apdikter a Moler Franz Heldenstein.

## Um Spaweck

## Kuckt och
* Lëscht vu lëtzebuergesche Konschtschafenden
* Lëscht vu lëtzebuergeschen Olympionicken
Jean Curot

De **Jean Curot**, gebuer den 3. August 1882 am Neiduerf, a gestuerwen um Zens den 21. Abrëll 1954, war e lëtzebuergesche Moler a Sculpteur.

Hien huet, nieft anere Monumenter, 1932 de *Fiisschen*, d.&nbsp;h. d'Michel-Rodange-Monument um Knuedler entworf. Vun him ass och de Geessekapp mat Brëll iwwer dem Buer an der Mauer ënnerzeg vum Fiisschen. Et soll eng Karikatur si vun engem Proff aus dem deemolege Kolléisch vis-à-vis.

De Jean Curot huet och donieft Plakater a Bicher-Coveren entworf.

Hie krut 1907, zesumme mam Auguste van Werveke, de Prix Grand-Duc Adolphe.

## Galerie

Jean Curot (1882-1954) - Portrait d'une jeune fille aux cheveux blancs.jpg|Portrait vun engem Meedche mat wäissen Hoer
Monument air raid victims WWI Luxembourg Clausen 2015-07.jpg|Monument fir d'Bommenaffer am 1. Weltkrich, a Clausen (1924)


## Kuckt och
* Lëscht vu lëtzebuergesche Konschtschafenden
## Um Spaweck
* Timber vun 1992 mam Geessekapp
Eurasesch Runn

D**'Eurasesch Runn**, *Vespa crabro*, gehéiert zu deene gréissten Falenharespelen, déi a Mëtteleuropa liewen.

## Den Numm
Op Lëtzebuergesch huet d'Eurasesch Runn e ganze Katalog vun Nimm, déi hei an der Originalschreifweis vum Klees zitéiert ginn: Bless (Kanech), Drëun, Dusch; déck, gëfteg, grouss Vesper, déck Horespel, Harles (Süden), Hara(a)spel, Har(r)ujhel, Hesper, déck Fesper, Hora(a)ss, Huesch (Veianen), Hujhel, Humm (Fiels), Hunsch(el), Hu(u)sch, Kelterhaangelisch, Kinnek, Nainaangel, Näimäerder, Päerdshoarespel, Ronsch, Rumm, Runsch, Runn(ebei), Runnert, Stoaraspel, Tunsch (Munneref), wëll Väsper, rose Bei.

D'Kierperlängt vun der Kinnigin ass bis 35&nbsp;mm, déi vun den Aarbechtsrunne 16 bis 25&nbsp;mm an déi vun de männleche Runnen 20 bis 28&nbsp;mm. D'Runne liewen a Staaten, déi ee Joer halen.

## Liewensweis
D'Eurasesch Runne bauen hir Näschter op Späicheren, ënner Diech oder a Bamhielen. Méi seele benotzte Plaze si Vullenhaisercher oder Beiestäck. D'Näschter bestinn aus alem Holz dat zerknat a mam Spaut gebonne gëtt.

Am Fréijoer formt d'Kinnigin e Still, si mécht den Ufank. Duerno hänkt si Woben dru fir déi éischt Eeër ze leeën. An all eenzel Wob gëtt en Ee geluecht.

D'Larve brauchen dann zwou Woche bis se gewuess sinn. Da verpoppt d'Larv sech. No weideren zwou Woche klëmmt d'Runn aus der Popp eraus. Déi éischt Aarbechtsrunne bauen da weider Woben. Sou geet et dann no an no weider bis d'Nascht ëmmer méi fest a méi grouss gëtt. Am spéide Summer ass d'Nascht da fäerdeg a kuerz drop stierft d'Vollek. Iwwereg bleiwe just déi jonk Kinniginnen.

## Literatur
*Klees, Henri, 1981. Luxemburger Tiernamen. *Beiträge zur luxemburgischen Sprach- und Volkskunde* XIV. 131 S., Pierre Linden, Lëtzebuerg.
*Schneider, N., 2017. Nids d'hyménoptères aculéates remarquables observés de 2012 à 2016 au Luxembourg et en Lorraine proche (Insecta, Hymenoptera, Aculeata). *Bull. Soc. Nat. luxemb.* 119: 145-148. PDF 2.74 MB
## Kuckt och
*Lëscht vu lëtzebuergeschen Insektennimm
## Um Spaweck
Angélina Drumaux

D**'Angélina Drumaux**, gebuer den 23. Januar 1881 zu Bouillon, a gestuerwen 1959 zu Bréissel, war eng belsch Molerin.

1913 krut si, zesumme mam Étienne Galowich, de Prix Grand-Duc Adolphe.

## Um Spaweck
Sibilla Aleramo

**Sibilla Aleramo** ass de Pseudonym vun der *Rina Faccio*, gebuer de 14. August 1876 zu Alessandria, a gestuerwen den 13. Januar 1960 zu Roum, enger italieenescher Schrëftstellerin.

Hiren éischte Roman *Una donna* vun 1907 war hire gréisste Succès.

## Weider Wierker
* 1921: *Momenti*, Gedichter
* 1922: *Trasfigurazione*, Roman
* 1923: *Endimione*, Theaterstéck
* 1945: *Dal mio diario*, Tagebuch
* 1956: *Luci della mia sera*, Gedichter

## Editiounen
* *Tagebuch einer Frau 1945 - 1960*, dtv, 1991
Marcel Frick

De **Marcel Frick**, gebuer de 27. Oktober 1903 zu Esch-Uelzecht, a gestuerwen den 1. Mäerz 1991, war e lëtzebuergesche Postbeamten a Journalist, dee sech besonnesch fir de Vëlossport intresséiert huet.

Seng Karriär als Sportjournalist, huet hien 1924 als Mataarbechter vun *Aérosports* ugefaangen.

1934 gouf de Marcel Frick Korrespondent bei der Zeitung *[[L'Auto]]*, duerno bei der Zeitung *[[L'Équipe]]*, déi d'Nofollg vu *L'Auto* iwwerholl hat.

Hien huet och fir d'Dageszeitungen *[[Le Républicain Lorrain]]* a Luxemburger Wort geschriwwen.
Canton de Balleroy

De **Canton de Balleroy** ass eng fréier franséisch administrativ Andeelung am Arrondissement Bayeux, am Calvados an der Regioun Normandie. Bei der Kantonalreform vun 2014 gouf de Kanton ofgeschaaft.

## Gemengen am Kanton
Canton de Bayeux

De **Canton de Bayeux** ass eng franséisch administrativ Andeelung an den Arrondissementer Bayeux a Caen am Calvados an der Regioun Normandie.

## Gemengen am Kanton

*Agy
*Arganchy
*Barbeville
*Bayeux
*Campigny
*Chouain
*Commes
*Condé-sur-Seulles
*Cottun
*Cussy
*Ellon
*Esquay-sur-Seulles
*Guéron
*Juaye-Mondaye
*Longues-sur-Mer
*Magny-en-Bessin
*Le Manoir
*Manvieux
*Monceaux-en-Bessin
*Nonant
*Port-en-Bessin-Huppain
*Ranchy
*Ryes
*Saint-Loup-Hors
*Saint-Martin-des-Entrées
*Saint-Vigor-le-Grand
*Sommervieu
*Subles
*Sully
*Tracy-sur-Mer
*Vaucelles
*Vaux-sur-Aure
*Vaux-sur-Seulles
*Vienne-en-Bessin
Alvin Sold

Den **Alvin Sold**, gebuer de 26. Juni 1943 an der Stad Lëtzebuerg, ass e lëtzebuergesche Journalist.

## Karriär
* 1964 - 1974 Redakter am Répubicain Lorrain
* 1974 - 1977 Chefredakter am Tageblatt
* 1977 - 2003 Direkter vum Tageblatt a vun Editpress
* 2003 - 2011 Generaldirekter vun der Mediegrupp Editpress

Hien ass zanter 1983 President vun der ALEJ.

Vun 1987 bis 1989 war hie President vum *[[Conseil de presse]]*, dem lëtzebuergesche Presserot.

## Gielchen

*
Association luxembourgeoise des médias d'information

D**'Association luxembourgeoise des médias d'information** ass eng lëtzebuergesch ASBL vun den Informatiounsmedien. D'Associatioun gouf 1983 als **Association luxembourgeoise des éditeurs de journaux** vun de Zeitungsediteure gegrënnt; se krut … den haitegen Numm.

D'Grënnungsmembere waren:

* Imprimerie Saint-Paul fir d'Luxemburger Wort
* Editpress fir d'Tageblatt
* COPE fir d'Zeitung vum Lëtzebuerger Vollek an
* Imprimerie de l'Est fir de Lëtzebuerger Journal.

Den éischte President war den Alvin Sold.
Alfred Loesch

Den **Alfred Loesch**, gebuer an der Stad Lëtzebuerg de 26. Oktober 1902, an och do gestuerwen den 13. Juli 1982, war e lëtzebuergeschen Affekot.

Hie war vum 14. Dezember 1945 bis den 31. Dezember 1958 a vum 11. November 1970 bis den 1. Oktober 1974 Member vum Staatsrot.

Vun 1947 bis 1964 war hie Grand-Maréchal de la Cour um Groussherzoglechen Haff vu Lëtzebuerg.

Hie war de Brudder vum Fernand Loesch.

## Gielercher
* 
* 
* 
* 
* Grand Cordon vun der Légion d'honneur (Promotioun 1957)
Canton d'Aunay-sur-Odon

De **Canton d'Aulnay-sur-Odon** ass eng franséisch administrativ Andeelung an den Arrondissementer Bayeux, Caen a Vire, am Calvados an der Regioun Normandie.

## Gemengen am Kanton

*Aunay-sur-Odon
*Amayé-sur-Seulles
*Anctoville
*Banneville-sur-Ajon
*Bauquay
*La Bigne
*Bonnemaison
*Brémoy
*Cahagnes
*Campandré-Valcongrain
*Caumont-l'Éventé
*Coulvain
*Courvaudon
*Dampierre
*Danvou-la-Ferrière
*Épinay-sur-Odon
*Hottot-les-Bagues
*Jurques
*La Lande-sur-Drôme
*Landes-sur-Ajon
*Lingèvres
*Livry
*Le Locheur
*Les Loges
*Longraye
*Longvillers
*Maisoncelles-Pelvey
*Maisoncelles-sur-Ajon
*Le Mesnil-au-Grain
*Le Mesnil-Auzouf
*Missy
*Monts-en-Bessin
*Noyers-Bocage
*Ondefontaine
*Parfouru-sur-Odon
*Roucamps
*Saint-Agnan-le-Malherbe
*Saint-Georges-d'Aunay
*Saint-Germain-d'Ectot
*Saint-Jean-des-Essartiers
*Saint-Louet-sur-Seulles
*Saint-Pierre-du-Fresne
*Sept-Vents
*Torteval-Quesnay
*Tournay-sur-Odon
*Tracy-Bocage
*La Vacquerie
*Viller-Bocage
*Villy-Bocage
Dany Prum

D**'Danièle Prum**, genannt *Dany*, gebuer den 18. Februar 1965 an der Stad Lëtzebuerg, ass eng lëtzebuergesch Kënschtlerin, déi sech mat Molerei, Fotografie a Videokonscht ofgëtt a Skulpture schaaft.

Tëscht 1999 an 2004 hat si zesumme mat dem Jerry Frantz geschafft.

2005 gouf si um Salon vum Cercle artistique de Luxembourg mam Prix de Raville ausgezeechent.

## Kuckt och
* Lëscht vu lëtzebuergesche Konschtschafenden

## Um Spaweck
* D'Dany Prum op der Websäit ''galeries-dudelange.lu''
Granny's Favouritz

**Granny's Favouritz** ass eng lëtzebuergesch Pop-Rockband.

## Bandgeschicht
2001 ass d'Band Granny's Favouritz gegrënnt ginn.

2002 koum hiren éischten Album op de Maart an huet sech éischter mëttelméisseg verkaaft.

Am Joer drop maachen déi sechs Museker déi véiert Plaz um Emergenza Concours. Och dës Band ass vu musikaleschen Differenzen net verschount bliwwen an huet sech nach am selwechte Joer vun zwéi Museker getrennt.

Déi Joren drop huet d'Band vill Concerte gespillt, mä si war permanent op der Sich fir déi optimal Besetzung ze fannen, wat hinnen 2005 gelongen ass. Déi haiteg Formatioun huet dunn eng nei Plack produzéiert, déi si am Mee 2007 an Däitschland opgeholl hunn an déi de 4. Juli 2007 erauskoum. D'Band huet et mat hirer éischter Single Auskopplung "The Cream" fäerdeg bruecht, an der 3ter Woch schonn een Top Five Hit ze landen um Lëtzebuerger Radiosender RTL.

## Musek
D'Musek vun de Granny's Favouritz wëll net an ee klischeebetounte Kontext gestallt ginn. D'Grupp leet grousse Wäert op gutt duerchduechten Arrangementer. Nieft de signifikante Melodien, hëlleft déi dräikäppeg Rhythmusequipe fir e bestëmmte Groove ze fannen. Elektresch an akkustesch Gittare wiessele sech an deenen zimmlech ënnerschiddleche Lidder of. Ganz wichteg erschéngt der Band déi privilegéiert Stellung vun der Trompett an der Gei, déi an anere Museken éischter als Begleedinstrumenter benotzt ginn. Déi englesch Texter vun de Stécker, déi selwer komponéiert sinn, dréie sech meeschtens ëm Dreem, d'Hoffnung, d'Freed an d'Angscht vun de gewéinleche Leit.

## Discographie

### Albumen
* 2002: *Summer in Hell* (selwer produzéiert)
* 2007: *Lazy Days* (Hofa Studios)

## Um Spaweck
* Offiziell Websäit
* d'MySpace-Säit vun de Grannysfavouritz
Speech

**Speeche** si bei Rieder, déi net aus vollem Material bestinn, laang Stief, meeschtens aus Holz oder Stol, déi d'Nuef mat der Felg oder, wa keng Felg do ass, dee baussechten Deel vum Rad matenee verbannen.

Et ënnerscheet ee sou ofhängeg vum Material a vum Opbau vum Rad Speechen, déi op Drock reagéieren, wéi z.&nbsp;B. bei Kutscherieder, oder Speechen, déi op Zuch reagéieren, wéi z.&nbsp;B. bei de meeschte Vëlosrieder.

## Kuckt och
* Speechelen

## Um Spaweck
Nico Thurm

Den **Nico Thurm**, gebuer den 1. Juli 1938 zu Esch-Uelzecht, ass e lëtzebuergesche Moler a Sculpteur.

Hie war an der *[[Lycée des arts et métiers|École des Arts et Métiers de Luxembourg]]* an der Stad Lëtzebuerg um Lampertsbierg an der Schoul an huet duerno op der *Académie Royale des Beaux-Arts* zu Léck studéiert.

1995 gouf hien um *Salon* vum *[[Cercle artistique de Luxembourg]]* mam *[[Prix de Raville]]* ausgezeechent.

## Wierker
* *[[Gedenkplaz fir d'Verkéiersaffer|Lieu du souvenir des victimes de la route]]*, 2012 ageweit, no de Pläng vum Jim Clemes, Weimericht, laanscht de CR132 vu Gonnereng op Eescheler

## Kuckt och
* Lëscht vu lëtzebuergesche Konschtschafenden
## Um Spaweck
* Den Nico Thurm op der Websäit vu ''mediArt''
Canton de Vassy

De **Canton de Vassy** ass eng fréier franséisch administrativ Andeelung am Arrondissement Vire, am Calvados an der Regioun Normandie. Bei der Kantonalreform vun 2014 gouf de Kanton ofgeschaaft.

## Gemengen am Kanton
Victor Prost

De **Victor Prost**, gebuer den 2. September 1891 zu Gréiwemaacher, a gestuerwen de 7. Juni 1959 an der Stad Lëtzebuerg, war e lëtzebuergesche Geschäftsmann a Politiker.

Hie war vun 1919 un am Gemengerot vu Gréiwemaacher, a vun 1929 bis 1959 Buergermeeschter.

1945 gouf hien an d*'[[Assemblée consultative vun 1945 (Lëtzebuerg)|Assemblée consultative]]* genannt.

Säi Jong den André Prost war och Deputéierten.

## Gielchen an Éierung

* 
* Zu Gréiwemaacher gouf eng Strooss nom Victor Prost genannt.
Jhemp Bastin

De **Jhemp (Jean-Paul) Bastin**, gebuer de 24. Mee 1963 zu Ettelbréck, ass e lëtzebuergesche Sculpteur.

## Liewen
De Jhemp Bastin huet op der *Académie royale des beaux-arts* zu Bréissel an op der *École nationale supérieure des beaux-arts* zu Paräis studéiert.

Nodeem hien eng kuerz Zäit am Stol geschafft huet, huet e sech op hëlze Skulpture spezialiséiert, déi hie mat enger Kettesee beaarbecht. Hie schafft haaptsächlech am Eechen- an am Bichenholz. Déi schwaarz Fierwung u senge Skulpturen ass verkuelten Holz, dat mat Hëllef vun engem Schweessbrenner entsteet.

Am Kader vum Kulturjoer 2007 huet de Jemp Bastin beim Projet *hArt an der grenze* matgemaach. Säi Bäitrag war eng Skulptur aus Eechenholz mam Titel *Topograpie I*, déi bei Ënnereesbech um Lieu-dit "Kaendel" op der lëtzebuergesch-däitscher Grenz an der Our stoung.

De Jhemp Bastin lieft a schafft zu Bidscht.
## Perséinlech Ausstellungen
### 2001
* Galerie du Théâtre, Esch-Uelzecht
* Galerie et Centre de Création B/C2, Beetebuerg

### 2002
* Galerie Simoncini, Stad Lëtzebuerg

### 2004
* Galeria d'art contemporani Maria Villalba i Badia, Barcelona

### 2005
* Galerie Simoncini, Stad Lëtzebuerg

### 2006
* Galerie les Vergers de l'Art, Paräis

### 2007
* Galerie du Château de Bourglinster, Buerglënster
* *hArt an der Grenze – art sur la frontière*, Ënnereesbech

### 2008
* Biennale d'art contemporain de Marcigny, Marcigny
* *Green'Art*, Golf de Rougemont, Namouer

### 2009
* *International sculpture triennial*, Poznań
* Galerie Schlassgoart, Esch-Uelzecht

### 2010
* Galerie Simoncini, Stad Lëtzebuerg

### 2011
* BGL BNP Paribas a CAL, (Danielle Grosbusch - Pascal Piron - Jhemp Bastin), Stad Lëtzebuerg

### 2012
* Galerie Chantal Bamberger, Stroossbuerg
* *Skulpturenweg am Erbeskopf*, Rheinland-Pfalz

### 2013
* *Jhemp Bastin, Sculptures*, Galerie Simoncini, Stad Lëtzebuerg

## Auszeechnungen a Präisser
* 1995, um Salon vum Cercle artistique de Luxembourg, krut hien zesumme mat der Barbara Wagner, de Prix d'encouragement aux jeunes artistes.
* 1995, Prix de la Biennale des Jeunes zu Esch-Uelzecht
* 2001, gouf hien um Salon vum Cercle artistique de Luxembourg mam Prix de Raville vun der Dresdner Bank ausgezeechent.
* 2001, Prix du Club 51 Bassin Minier 
* 2008, Prix du Public de la 4e Biennale d'art contemporain, Marcigny

## Literatur
* Herr, Lambert, 2010. Jhemp Bastin. Mat engem Viwuert vum André Simoncini ISBN 978-2-87963-776-1
* Salm-Salm, Marie-Amélie zu, 2005. Jhemp Bastin: sculptures 2000-2004. ISBN 2-87996-845-3

## Kuckt och
* Lëscht vu lëtzebuergesche Konschtschafenden

## Um Spaweck

* De Jhemp Bastin op der Websäit ''4art.lu'' 
* De Jhemp Bastin op der Websäit vum Cercle artistique de Luxembourg 
* De Jhemp Bastin op der Websäit vu ''mediArt'' 

## Billergalerie

Fichier:Sculpture Jhemp Bastin Galerie Simoncini DEC13 1.jpg
Fichier:Sculpture Jhemp Bastin Galerie Simoncini DEC13 3.jpg
Fichier:Sculpture Jhemp Bastin Galerie Simoncini DEC13 4.jpg
Fichier:Sculpture Jhemp Bastin Galerie Simoncini DEC13 6.jpg
Fichier:Sculpture Jhemp Bastin Galerie Simoncini DEC13 5.jpg
Fichier:Sculpture Jhemp Bastin Galerie Simoncini DEC13 2.jpg
Michael Faraday

De **Michael Faraday**, gebuer den 22. September 1791 zu Newington a gestuerwen de 25. August 1867 zu London, war en engleschen Naturwëssenschaftler.

## Säi Liewen
1813 ass de Buchbënner Michael Faraday als Assistent an d'Laboratoire vun der *Royal Institution* vu London agestallt ginn. 1825 gouf hien dunn als Autodidakt den Nofollger vum Humphry Dawys als Direkter vum Laboratoire, an 1827 souguer Professer fir Chimie.

## Seng wëssenschaftlech Aarbechten
Vun 1818 un huet de Michael Faraday raschtfräi Stollegéierungen entwéckelt. Hien huet och fir d'éischt Chlor an duerno och aner Gasen ënner Drock verflëssegt. Wéi hien 1825 Ueleg ënnersicht huet, huet hien de Benzol entdeckt.

Dem Michael Faraday säin Haaptfuerschungsfeld war awer d'Elektrizitéit. Hie war dovun iwwerzeegt datt een dës *Naturkraaft* an aner Energieforme wéi Wäermt, Magnetismus a Liicht ëmwandele kéint an datt dëst och ëmgedréit méiglech wier. De Michael Faraday huet duerch praktesch Experimenter déi elektromagnéitesch Induktioun entdeckt a gouf zum Grënner vun der Elektrodynamik.

1833 huet hien dat no him genannt Elektrolys-Gesetz entdeckt an 1845 huet hien d'Dréiung vun der Polarisatiounsgläicht vum Liicht a magnéitesche Felder entdeckt. Dëse sougenannte Faraday-Effekt huet d'Entwécklung vu Mechanismen an der Héichvitessfotografie fir extreem kuerz Beliichtungszäiten erméiglecht.

Op hie geet de sougenannte Faraday-Käfeg zeréck, e Raum, deen duerch Metallgitter géint all elektresch Aflëss ofgeschiermt ass.

## Kuckt och

* Lëscht vu Cheemiker

## Um Spaweck
Cecilia Malmström

D**'Anna Cecilia Malmström**, gebuer de 15. Mee 1968 zu Stockholm, ass eng schweedesch Politologin a Politikerin a fréier EU-Kommissärin.

D'Cecilia Malmström ass an der liberaler Vollekspartei a war vun 1999 bis 2006 Deputéiert am europäesche Parlament. Vum 6. Oktober 2006 bis 2010 war si Europaministesch an der Regierung Reinfelt.

Vun 2010 bis 2014 war si an der Kommissioun Barroso II, fir den nei geschaafte Banneressort zoustänneg. Vum 1. November 2014 bis Dezember 2019 war si Member vun der Europäescher Kommissioun ënner der Presidence vum Jean-Claude Juncker, responsabel fir den Handel.

Si schafft zanter 2022 fir en Affekotebüro zu Bréissel.

## Um Spaweck

*Säit vun der Cecilia Malmström bei der liberaler Vollekspartei
* Säit vun der Cecilia Malmström an der Kommissioun Barroso II
Charles Dickens

Den **Charles John Huffam Dickens**, gebuer de 7. Februar 1812 zu Landport bei Portsmouth, a gestuerwen den 9. Juni 1870 zu Gads Hill Place, war en englesche Schrëftsteller.

## Säi Liewen
Wéinst de finanzielle Schwieegkeete vu sengem Papp huet den Charles Dickens seng Schoulausbildung missen ofbriechen a missen als Hëllefsarbechter schaffe goen.

Den Dickens gouf schliisslech Assistent bei engem Affekot, Geriichtsreporter a Parlamentsstenograf. Als Journalist vum *Morning Chronicle* huet den Dickens brillant Reportagen an 1836 seng *Sketches by Boz* (woubäi Boz dem Dickens säi Pseudonym war) geschriwwen.

An de Joren 1836/37 gouf den Dickens mat senge *Pickwick Papers* bekannt.

Wëll hien dacks Fortsetzungsromaner fir verschidden Zeitunge geschriwwen huet, huet hien dacks u méi Romane gläichzäiteg geschriwwen.

Sou ass ënner anerem 1838 säi weltberüümte Roman *Oliver Twist* an 1850 den deelweis autoibigraphische Roman *David Copperfield* entstanen.

Duerno gouf den Charles Dickens Editeur vun der bekannter radikal-liberaler Zeitung *Daily News*.

1868 huet hien de Landsëtz *Gads Hill Place* kaaft an huet doraus en Treffpunkt fir englesche Kënschtler gemaach.

## Wierker

## Um Spaweck
Barbara Wagner

D**'Barbara Wagner**, gebuer de 25. Juli 1969 zu Esch-Uelzecht, ass eng lëtzebuergesch Molerin. Si ass d'Duechter vum Dieter Wagner.

Si huet op der *Freie Kunstschule* zu Stuttgart (1989-1990) an op der *Hochschule für Künste* (1990-1996) zu Bremen studéiert. Si huet schonn eng Rëtsch Ausstellunge gehat, ënner anerem zu London, zu Bremen an zu Esch-Uelzecht.

Am Joer 2000 gouf si um *Salon* vum Cercle artistique de Luxembourg mam Prix Pierre-Werner ausgezeechent.

## Kuckt och
* Lëscht vu lëtzebuergesche Konschtschafenden

## Um Spaweck
* D'Barbara Wagner op der Websäit ''galeries-dudelange.lu'' 
* D'Barbara Wagner op der Websäit vu ''mediArt''
Paul McCartney

De Sir **James Paul McCartney** MBE, gebuer den 18. Juni 1942 zu Liverpool, ass en englesche Museker.

Hie gouf als Komponist, Sänger a Bassist vun de Beatles bekannt, déi als eng vun de bekanntsten a aflossräichste Museksgruppen an der Geschicht vun der Popmusek gëllen. Wéi déi Band sech 1970 getrennt huet, huet de Paul McCartney eng Solocarrière ugefaangen a mat senger éischter Fra Linda an dem Denny Laine d'Grupp Wings gegrënnt.

## Soloalbumen

* 1970: *McCartney*
* 1971: *Ram* 
* 1980: *McCartney II*
* 1982: *Tug of War*
* 1983: *Pipes of Peace*
* 1984: *Give My Regards to Broad Street*
* 1986: *Press to Play*
* 1988: *CHOBA B CCCP*
* 1989: *Flowers in the Dirt*
* 1993: *Off the Ground*
* 1997: *Flaming Pie*
* 1999: *Run Devil Run*
* 2001: *Driving Rain*
* 2005: *Chaos and Creation in the Backyard*
* 2007: *Memory Almost Full*
* 2012: *Kisses on the Bottom*
* 2013: *New*

## Um Spaweck
Ringo Starr

De **Ringo Starr** MBE, gebuer de 7. Juli 1940 zu Liverpool als *Richard Starkey*, war Drummer an heiansdo Sänger bei de Beatles vum 16. August 1962 bis 1970.

## Um Spaweck
John Lennon

Den **John Winston Lennon**, duerno *John Winston Ono Lennon*, MBE, gebuer den 9. Oktober 1940 zu Liverpool, a gestuerwen den 8. Dezember 1980 zu New York City, war en englesche Museker, Komponist an Auteur.

Well den John Lennon sech ëm 1955 intensiv dem Studium vum Rock 'n' Roll gewidmet huet, huet hie wéinst "Liddregkeet" d'Schoul missen ofbriechen.

Zanter 1958 ass hien zesumme mat dem Paul McCartney als Gittarist a Sänger, awer och als Piano- an Uergelspiller opgetrueden. Aus dësem Duo (*The Nuke Twins*) ass no e puer Musekerwiesselen a mat dem Bäitrëtt vum George Harrison a Ringo Starr déi erfollegräichst Pop-Grupp *[[The Beatles]]* entstanen.

## Wierk

## Um Spaweck
Portraits d'artistes

***Portraits d'artistes*** ass eng Serie vun Dokumentarfilmer iwwer Konschtschafend, déi mat Lëtzebuerg verbonne sinn.

D'Filmer goufen tëscht 1997 an 2003 vu Samsa Film an Zesummenaarbecht mat der *Association professionnelle des galeries d'art du grand-duché de Luxembourg* produzéiert.

Am Ganze goufe véier mol sechs Portraite realiséiert, an de Joren 1997, 1998, 1999 an 2003:

Déi éischt siwen Episode goufen op der Woch vum Lëtzebuerger Dokumentarfilm gewisen, déi 1998 vu Samsa Film an dem CNA organiséiert gouf.

Fir d'Produktioun vun den Episoden 13 bis 18 krut d'Produktiounsgesellschaft Samsa Film e Subside vu sechs Mol 950.000 Lëtzebuerger Frang, oder am Ganze 5,7 Millioune Frang.